दिवाली के मौके पर ऋषि कपूर को आया गुस्सा, मीडिया पर चिल्लाकर बोले-यहां शोर मत मचाओ...देखें Video  
मीडिया पर भड़के ऋषि कपूर
दिवाली पार्टी में मीडिया पर चिल्लाए ऋषि कपूर
सोशल मीडिया पर जमकर वायरल हो रहा है वीडियो
दिवाली के मौके पर जहां फिल्म इंडस्ट्री में लगातार पार्टियां चल रही हैं. सारे बॉलीवुड स्टार्स खुशियां मना रहे हैं, वहीं ऋषि कपूर (Rishi Kapoor) का एक वीडियो सोशल मीडिया पर खूब वायरल हो रहा है. इस वीडियो में ऋषि कपूर मीडिया वालों को फटकार लगाते नजर आ रहे हैं. दिवाली पार्टी (Diwali Party) के दौरान घर के बाहर ऋषि कपूर मीडिया वालों को देखकर भड़क जाते हैं और उनपर चिल्लाने लगते हैं. इस वीडियो में साफ देखा जा सकता है कि कैसे एक्टर फोटोग्राफर्स पर चिल्लाते हुए उन्हें शांत रहने के लिए कह रहे हैं.
Yes he is our senior so we always listen to him . Today at #ektakapoor #diwalibash . Apparently, a band guy had to intervene and ask if he could make noise or not ????. @viralbhayani
A post shared by  Viral Bhayani (@viralbhayani) on Oct 26, 2019 at 3:33pm PDT
इंटरनेट पर तेजी से वायरल हो रहे इस वीडियो को विरल भयानी ने अपने इंस्टाग्राम एकाउंट से शेयर किया है. इस वीडियो में देखा जा सकता है कि ऋषि कपूर (Rishi Kapoor) कह रहे हैं, 'शोर मत मचाओ, आप चुप रहिए, हम लोगों को अपनी इज्जत रखनी है. लोगों को नहीं बोलना चाहिए की फिल्म वाले कितना धमाल करते हैं.' हालांकि जब बैंड वाला ऋषि कपूर से पूछता है कि हम बजा सकते हैं, तो इस पर एक्टर कहते हैं, 'हां जरूर बजाइये धंधा है ये आपका.' इस वीडियो में ऋषि कपूर मीडिया वालों को ये भी याद दिला रहे हैं कि वह इंडस्ट्री के सीनियर मेंबर हैं, इसलिए मीडियो को उनकी बात माननी चाहिए.
बता दें कि बॉलीवुड की दिग्गज एक्ट्रेस नीतू कपूर (Neetu Kapoor) हाल ही में अपने पति और बॉलीवुड एक्टर ऋषि कपूर
(Rishi Kapoor) के साथ न्यूयॉर्क से मुंबई वापस लौटी हैं. ऋषि कपूर के इलाज के लिए नीतू कपूर पिछले साल सितंबर से
ही वहां उनके साथ थीं. लेकिन ऋषि कपूर के पूरी तरह ठीक हो जाने के बाद दोनों ही अपने घर वापस आ गए हैं. नीतू कपूर सोशल मीडिया पर भी काफी एक्टिव रहती हैं. वह अकसर अपनी फोटो और वीडियो शेयर कर फैंस के बीच मौजूदगी दर्ज कराती हैं.